OKRESNÁ PROKURATÚRA ŽILINA 
Moyzesova 20, 011 56 Žilina 1

Číslo: 3 Pv 238/16/5511-2	Žilina 25.08.2016 
EEČ: 2-43-264-2016

U Z N E S E N I E

Trestná vec:	obv. XXXXX 
Trestný čin:	Prečin Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátorka Okresnej prokuratúry Žilina 
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: 1499 XXXXX
väzba: nie
ktorý je trestne stíhaný pre trestný čin:
- Prečin Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:
ako otec dcéry XXXXX, nar. XXXXX, voči ktorej má zákonnú  vyživovaciu povinnosť vyplývajúcu mu zo Zákona o rodine, ktorej výška bola určený rozsudkom Okresného súdu v Žiline pod sp. zn. XXXXX153 zo dňa 25.08.2009, ktorý nadobudol právoplatnosť a vykonateľnosť dňa 01.10.2009, platiť výživné na mal. XXXXX vo výške 66,40 € vždy do 15. dňa v mesiaci vopred k rukám matky dieťaťa XXXXX, t.č. XXXXX trvale bytom XXXXX XXXXX okr. XXXXX, ktorá má dcéru zverenú do osobnej starostlivosti, túto svoju povinnosť si riadne neplnil od mesiaca november 2015, čím zavinil dlh na výžinom k rukám XXXXX vo výške 299,20 €. 
  
lebo zanikla trestnosť činu.  
 
Odôvodnenie:
Poverený príslušník OO PZ XXXXX - okolie uznesením pod ČVS:ORP-397/ZO-ZA-2016 zo dňa 30.03.2016 podľa § 199 ods. 1 Tr. poriadku začal trestné stíhanie a následne uznesením pod ČVS:ORP-397/ZO-ZA-2016 zo dňa 30.03.2016 podľa § 206 ods. 1 Tr. poriadku vzniesol obvinenie XXXXX pre prečin zanedbania povinnej výživy podľa  § 207 ods. 1 Tr. zákona na tom skutkovom základe, ako je uvedené vo výrokovej časti tohto uznesenia.

Po skončení vyšetrovania mi poverený príslušník PZ OO PZ XXXXX - XXXXX predložil spisový materiál s návrhom na zastavenie trestného stíhania s tým, že ku dňu podania návrhu, t. j. ku dňu 22.07.2016, bol dlh na výživnom vyčíslený na 265,60 €  zo stany obvineného uhradený v plnej výške. 

Z obsahu spisu je zrejmé, že obv. XXXXX je otcom mal. dcéry XXXXX, nar. XXXXX, ktorej matkou je XXXXX, rod. XXXXX 

XXXXX súdu v Žiline pod sp. zn. XXXXX-153 zo dňa 25.08.2009, ktorý nadobudol právoplatnosť a vykonateľnosť dňa 01.10.2009, bol obv. XXXXX zaviazaný platiť výživné na mal. XXXXX vo výške 66,40 € vždy do 15. dňa v mesiaci vopred k rukám matky dieťaťa XXXXX, t.č. Dankovej.
        
           Obvinený XXXXX uviedol vo svojej výpovedi zo dňa 19.07.2016, že je zamestnaný ako operátor a jeho čistý mesačný príjem je 530,- €. Je pravdou, že si svoju vyživovaciu povinnosť plnil nepravidelne, pričom v decembri 2015 zaplatil na výživnom sumu 66,- €, v mesiaci apríl 2016 zaplatil 100,- €, v máji 2016 uhradil sumu 166,40,- € a v júli 2016 sumu 66,40 €, vznikol mu teda dlh na výživnom vo výške 265,60 € vrátane mesiaca júl 2016. Dlh na výživnom sa bude snažiť čo najskôr uhradiť. Uviedol, že napriek tomu, že je zamestnaný nemal dostatok finančných prostriedkov na platenie výživného, jeho manželka je nezamestnaná. S dcérou sa nestretáva, nekupuje jej žiadne darčeky. 

Svedkyňa – poškodená XXXXX vo svojej výpovedi zo dňa 03.05.2016 uviedla, že s bývalým druhom obv. XXXXX majú spolu dcéru XXXXX. Výživné na dcéru neplatil riadne, naposledy uhradil výživné v mesiaci august 2015 a od septembra 2015 platil výživné nepravidelne, v decembri 2015 uhradil 66,- € a v apríli 2016 uhradil 100,- €, čím ku dňu jej výsluchu  ku dňu 03.05.2016 dlhoval 299,20 €. O dcéru záujem nejaví, nekupuje jej darčeky. 

Dňa 22.07.2016 do záznamu o preštudovaní vyšetrovacieho spisu sv. poškodená XXXXX uviedla, že dlžné výživné jej obvinený uhradil v plnej výške v sume 265,60,-€ poštovou poukážkou dňa 19.07.2016, čím za obdobie od novembra 2015 do konca mesiaca júl 2016 na výživnom voči obvinenému neeviduje žiadny dlh.  

Súčasťou spisového materiálu je fotokópia rozsudku Okresného súdu v Žiline sp. zn. XXXXX, ktorým bolo určené výživné na dieťa, fotokópia dokladov o platbe na výživnom a ďalšie listinné dôkazy. 

Ďalej bola zabezpečená správa ÚPSVaR Čadca, z ktorej je zrejmé, že obvinený nie je evidovaný v evidencii uchádzačov o zamestnanie ich úradu a tiež nie je poberateľom pomoci v hmotnej núdzi. 

Zo správy Sociálnej poisťovne pobočka XXXXX vyplýva, že obv. XXXXX nebol poberateľom dávok v nezamestnanosti a neboli mu poskytované žiadne dávky nemocenského a úrazového poistenia. 

	Prečinu zanedbania povinnej výživy podľa § 207 ods. 1 Trestného zákona sa dopustí ten, kto najmenej tri mesiace v období dvoch rokov neplní čo aj z nedbanlivosti zákonnú povinnosť vyživovať alebo zaopatrovať iného.

	Podľa § 86 ods. 1 písm. a) Tr. zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207 Tr. zákona, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Preskúmaním spisového materiálu bolo zistené, že obvinený si vyživovaciu povinnosť riadne a pravidelne neplnil od 01.11.2015, pričom XXXXX k rukám XXXXX uhradil dlžné výživné dňa 19.07.2016  vo výške 265,60,-€ , čím tak dodatočne uhradil svoj dlh na zameškanom výživnom vrátane mesiaca júl 2016.  

Konštatujem, že obvinený XXXXX si vyživovaciu povinnosť splnil dodatočne a zo spisového materiálu nevyplýva, že by neplnenie výživného malo na dieťa trvalo nepriaznivý následok. 

Zistené skutočnosti ma vedú k záveru, že boli splnené zákonné podmienky v zmysle § 86 ods. 1 písm. a) Trestného zákona o účinnej ľútosti. 

Vzhľadom na vyššie uvádzané skutočnosti som preto rozhodla tak, ako je uvedené vo výrokovej časti tohto uznesenia.
 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. 

XXXXX 
prokurátorka